CELEX: 32014R0893
Language: da
Date: 2014-08-14 00:00:00
Title: Kommissionens gennemførelsesforordning (EU) nr. 893/2014 af 14. august 2014 om forbud mod fiskeri efter almindelig tun i Atlanterhavet øst for 45° V og i Middelhavet med faststående tunfiskenet, der er registreret i Italien, Portugal og Spanien

19.8.2014   
            
            
               DA
            
            
               Den Europæiske Unions Tidende
            
            
               L 244/1
            
         KOMMISSIONENS GENNEMFØRELSESFORORDNING (EU) Nr. 893/2014
   af 14. august 2014
   om forbud mod fiskeri efter almindelig tun i Atlanterhavet øst for 45° V og i Middelhavet med faststående tunfiskenet, der er registreret i Italien, Portugal og Spanien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
   ud fra følgende betragtninger:
   
               (1)
            
            
               Ved Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (2) fastsættes det, hvor meget almindelig tun der i 2014 må fanges af EU-fiskerfartøjer og med faststående tunfiskenet i Atlanterhavet øst for 45° V og i Middelhavet.
            
         
               (2)
            
            
               Ved Rådets forordning (EF) nr. 302/2009 af 6. april 2009 om en flerårig genopretningsplan for almindelig tun i det østlige Atlanterhav og Middelhavet, om ændring af forordning (EF) nr. 43/2009 og om ophævelse af forordning (EF) nr. 1559/2007 (3) pålægges det medlemsstaterne at oplyse Kommissionen om de individuelle kvoter, der er tildelt deres fartøjer på over 24 meter. For fangstfartøjer på under 24 m og faststående tunfiskenet skal medlemsstaterne som minimum underrette Kommissionen om, hvilke kvoter der er tildelt producentorganisationer eller grupper af fartøjer, der fisker med tilsvarende redskaber.
            
         
               (3)
            
            
               Den fælles fiskeripolitik har til formål at sikre, at fiskerierhvervet forbliver levedygtigt på langt sigt gennem bæredygtig udnyttelse af de levende akvatiske ressourcer efter forsigtighedsprincippet.
            
         
               (4)
            
            
               Hvis Kommissionen på grundlag af oplysninger, der er meddelt af medlemsstaterne, eller på grundlag af andre foreliggende oplysninger skønner, at de fiskerimuligheder, der er til rådighed for EU, en medlemsstat eller en gruppe af medlemsstater, må anses for at være opbrugt for et eller flere redskaber eller en eller flere flåder, meddeler Kommissionen den eller de pågældende medlemsstater dette og forbyder fiskeri i det pågældende område, med det pågældende redskab, efter den pågældende bestand eller gruppe af bestande eller for den flåde, der udøver sådant specifikt fiskeri, jf. artikel 36, stk. 2, i forordning (EF) nr. 1224/2009.
            
         
               (5)
            
            
               Ifølge Kommissionens oplysninger er de fiskerimuligheder for almindelig tun i Atlanterhavet øst for 45° V og i Middelhavet, som er tildelt faststående tunfiskenet, der er registreret i Italien, Portugal og Spanien, opbrugt.
            
         
               (6)
            
            
               Den 7. juli meddelte Italien Kommissionen, at landet havde indført et stop for fiskeriet med de tre faststående tunfiskenet, der har været anvendt til fiskeri efter almindelig tun i 2014, med virkning fra den 29. juni 2014 kl. 15:00.
            
         
               (7)
            
            
               Den 16. juli meddelte Portugal Kommissionen, at landet havde indført et stop for fiskeriet med faststående tunfiskenet, der har været anvendt til fiskeri efter almindelig tun i 2014, med virkning fra den 15. juli 2014 kl. 00:00.
            
         
               (8)
            
            
               Den 10., 18. og 20. juni, meddelte Spanien Kommissionen, at landet havde indført et stop for fiskeriet med de fire faststående tunfiskenet, der har været anvendt til fiskeri efter almindelig tun i 2014, med virkning fra den 10. juni for to af nettenes vedkommende, med virkning fra den 19. juni for ét nets vedkommende, og med virkning fra den 20. juni for det sidste nets vedkommende, hvilket indebærer et forbud mod alt dette fiskeri med virkning fra den 20. juni 2014 kl. 00:00.
            
         
               (9)
            
            
               Uanset disse foranstaltninger truffet af Italien, Portugal og Spanien bør Kommissionen bekræfte forbuddet mod fiskeri efter almindelig tun i Atlanterhavet øst for 45° V og i Middelhavet med faststående tunfiskenet, der er registreret i Italien, med virkning fra den 29. juni kl. 15:00, for faststående tunfiskenet, der er registreret i Portugal, med virkning fra den 15. juli kl. 00:00 og for faststående tunfiskenet, der er registreret i Spanien, senest med virkning fra den 20. juni 2014 kl. 00:00 —
            
         VEDTAGET DENNE FORORDNING:
   Artikel 1
   Fra den 29. juni 2014, kl. 15:00 er det forbudt at fiske efter almindelig tun i Atlanterhavet øst for 45° V og i Middelhavet med faststående tunfiskenet, der er registreret i Italien.
   Almindelig tun, som fanges i disse net fra denne dato, må ikke beholdes om bord, anbringes i bur med henblik på opfedning eller opdræt, omlades, overføres, høstes eller landes.
   Artikel 2
   Fra den 15. juli 2014, kl. 00:00 er det forbudt at fiske efter almindelig tun i Atlanterhavet øst for 45° V og i Middelhavet med faststående tunfiskenet, der er registreret i Portugal.
   Almindelig tun, som fanges i disse net fra denne dato, må ikke beholdes om bord, anbringes i bur med henblik på opfedning eller opdræt, omlades, overføres, høstes eller landes.
   Artikel 3
   Senest fra den 20. juni 2014 kl. 00:00 er det forbudt at fiske efter almindelig tun i Atlanterhavet øst for 45° V og i Middelhavet med faststående tunfiskenet, der er registreret i Spanien.
   Almindelig tun, som fanges i disse net fra denne dato, må ikke beholdes om bord, anbringes i bur med henblik på opfedning eller opdræt, omlades, overføres, høstes eller landes.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. august 2014.
      
         
            På Kommissionens vegne
         
         
            For formanden
         
         Michel BARNIER
         
            Næstformand
         
      
   
   
      (1)  EUT L 343 af 22.12.2009, s. 1.
   
      (2)  EUT L 24 af 28.1.2014, s. 1.
   
      (3)  EUT L 96 af 15.4.2009, s. 1.